જિલ્‍લાકક્ષાના વન મહોત્સવની ઉજવણીની સાથોસાથ જિલ્લાના પાંચેય તાલુકાકક્ષાના વન મહોત્સવના કરાયેલા આયોજન મુજબ નાંદોદમાં નવા રાજુવાડીયા, ગરૂડેશ્વરમાં તાલુકા પંચાયત કચેરી, તિલકવાડામાં આઇ.ટી.આઇ., દેડીયાપાડામાં સરકારી વિનયન કોલેજ અને સાગબારામાં સીમઆમલીની પ્રાથમિક શાળા ખાતે જે તે તાલુકાકક્ષાની ઉજવણી કરાશે. તદ્ઉપરાંત ૬૧૨ ગામો પૈકી ૧૩૪ ગામે ગ્રામ વન મહોત્સવ ઉજવાશે. જેમાં ૧.૩૪ લાખ રોપા વિતરણ ઉપરાંત વોટરશેડના ૩૫૦ લાભાર્થીને ૭૦ હજાર રોપા, નર્મદા વન વિભાગ દ્વારા વન અધિકાર હેઠળ અપાયેલી જગ્યામાં એક લાખ રોપાનું વિતરણ / વાવેતર વન વિભાગના આયોજન હેઠળ છે તથા જીઆઇડીસી-નર્મદામાં ૨૦૦૦ રોપા રોપવાનું પણ આયોજન કરાયું હોવાની વિગતો શ્રી પંડ્યાએ આપી હતી. અત્રે એ ઉલ્લેખનીય છે કે, એગ્રો ફોરેસ્ટ્રી હેઠળ ૫૦૦ હેક્ટરમાં જિલ્‍લાના ૩૮૧ લાભાર્થી ખેડૂતો દ્વારા ૩ લાખ રોપાના વાવેતરનું આયોજન કરાયું છે. તદ્ઉપરાંત વિશ્વ પર્યાવરણ દિન, કિશાન કલ્યાણ મહોત્સવ, શાળા પ્રવેશોત્સવ દરમિયાન તેમજ ૨૫ ગામોમાં ૧૦૦ લાભાર્થીઓને કલમી રોપાના વિતરણની કામગીરી એગ્રો ફોરેસ્ટ્રી અંતર્ગત અસ્પિરેશનલ ડિસ્ટ્રીક અન્વયે કરવામાં આવી છે.